Azean Irdawaty

Azean Irdawaty Yusoef (27 Februari 1950 – 17 Disember 2013) ialah seorang bekas pelakon dan penyanyi Malaysia yang mula mencipta nama sebagai penyanyi era 1970-an dan kemudian meledak sebagai primadona layar perak akhir 70-an dan awal 80-an. 

Beliau yang lebih dikenali dengan panggilan Kak Yan, meninggal dunia pada Selasa 17 Disember 2013 akibat penyakit tumor dan limfedema.

Kehidupan awal
Beliau dilahirkan pada 27 Februari 1950 di Alor Setar, Kedah.

Kerjaya
Azean Irdawaty, mencipta nama di layar perak pada akhir 70-an setelah membintangi filem Di-Belakang Tabir arahan Jins Shamsuddin. Azean yang pernah popular dengan lagu Bawalah Daku Bersamamu pada tahun 1980-an. Di layar perak, Azean merupakan pemenang sebanyak dua kali trofi Pelakon Wanita Terbaik di Festival Filem Malaysia Pertama pada tahun 1980 menerusi filem Esok Masih Ada dan Langit Petang pada tahun 1982 pada FFM3.

Sepanjang penglibatannya dalam seni, beliau banyak berlakon filem termasuklah filem Esok Masih Ada, Mama Oh Mama, Perjanjian Syaitan, Perempuan, Bintang Malam, Sutera Putih, Baginda, Layar Lara, Anak Mami Kembali dan Waris Jari Hantu serta berpuluh-puluh drama televisyen tempatan.

Beliau juga dikenali menerusi watak Auntie Zai lakonan terbaiknya dalam filem Layar Lara arahan Shuhaimi Baba. Menerusi watak Tok Wan dalam filem Waris Jari Hantu, sekali lagi membawa pulang trofi Pelakon Pembantu Wanita Terbaik FFM pada 2008. Filem terakhir lakonannya ialah menerusi filem terakhir arahan Yasmin Ahmad, Talentime pada tahun 2009.

Selain filem, beliau turut dikenali di skrin televisyen antaranya drama Aishah Lima Puluh Sen, Ratu Jamu, Kembali dan Najihah.

Kematian
Azean Irdawaty di diagnosis menghidap kanser tumor dan lymphedema pads 2011. Pelakon itu yang sering keluar masuk hospital sebelum ini menghidap penyakit kanser payudara sehingga ia menjadi kritikal apabila ia merebak kepada barah tumor.

Beliau meninggal dunia di Pusat Perubatan Universiti Malaya (PPUM) kira-kira pukul 8.30 malam Selasa, 17 Disember 2013 di depan suaminya, Khairil Anwar dan juga anak-anak.

Jenazah beliau disembahyangkan di Masjid Kayu Ara sebelum dikebumikan di Tanah Perkuburan Islam Bukit Kiara pada hari Rabu. Beliau meninggalkan suami, Khairil Anwar ZM Rashidi dan tiga orang anak, Khaeryll Benjamin, Elza Irdalynna dan Inessa Irdayanty.

Filemografi

Diskografi

Single
 Rahsiaku Laguku (WEA - 1979)
 Kesedihan Di Matamu (WEA - 1980)

Anugerah dan pencalonan
 Pelakon Wanita Terbaik (FFM) 1980 :: Esok Masih Ada
 Pelakon Wanita Terbaik (FFM) 1982 :: Langit Petang
 Pelakon Pembantu Wanita Terbaik (FFM) 1997 :: Amelia
 Pelakon Pembantu Wanita Terbaik (FFM) 2008 :: Waris Jari Hantu
 Pelakon Wanita Terbaik Drama Anugerah Skrin 1995 :: Kembali
 Pelakon Wanita Terbaik Filem Anugerah Skrin 1998 :: Baginda
 Pelakon Wanita Terbaik Drama Anugerah Skrin 1998 :: Najiha
 Pelakon Wanita Terbaik Anugerah Seri Angkasa 1989/1990 :: Drama Bila Patah Ranting
Anugerah Biduanita Veteran Anugerah Bintang Popular Berita Harian 2005

 Rujukan 

 Pautan luar 


Kategori:Kelahiran 1950
Kategori:Kematian 2013
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Kedah
Kategori:Pelakon wanita Malaysia
Kategori:Pelakon wanita Malaysia abad ke-20
Kategori:Penyanyi wanita Malaysia
Kategori:Kematian akibat kanser payudara
Kategori:Pelakon televisyen Malaysia
Kategori:Pelakon filem Malaysia
1996,1998
1998